OBRAZEC št. 5

**Občina Trebnje, Goliev trg 5, 8210 Trebnje, ki jo zastopa župan Alojzij Kastelic**, (v nadaljevanju: naročnik), identifikacijska številka za DDV: SI34728317, matična številka: 5882958000, številka transakcijskega računa: 01330-0100016133, odprt pri Banki Slovenije, UJP Novo mesto

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki jo zastopa direktor(ica) \_\_\_\_\_\_\_\_\_\_\_\_\_\_\_\_\_, (v nadaljevanju: izvajalec), identifikacijska številka za DDV:\_\_\_\_\_\_\_\_\_\_\_\_\_\_\_\_, matična številka:\_\_\_\_\_\_\_\_\_\_\_\_\_\_\_\_\_, številka transakcijskega računa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sklepata naslednjo

**GRADBENO POGODBO**

**UVOD**

1. člen

Pogodbeni stranki uvodoma ugotavljata, da je:

- naročnik izvedel postopek zbiranja ponudb za izbiro izvajalca za izvedbo naročila **»FASADA IN UREDITEV NAPUŠČA - KULTURNI DOM VELIKA LOKA«**;

- ta pogodba sklenjena v skladu z določili Navodil o izvajanju postopkov evidenčnih in javnih naročil in o evidencah naročil naročnika Občine Trebnje št. 007-1/2016 z dne 29. 3. 2016.

- kot najugodnejši ponudnik je bil z odločitvijo o oddaji naročila številka\_\_\_\_\_\_\_\_\_, z dne \_\_\_\_\_\_\_\_\_\_\_\_\_\_ izbran ponudnik .

- ta pogodba sklenjena v skladu s programom del občinske uprave in s sprejetim Odlokom o proračunu Občine Trebnje za leto 2016 (Uradni list RS, št. 33/15 in 28/16).

**PREDMET POGODBE**

1. člen

Predmet te pogodbe je **»FASADA IN UREDITEV NAPUŠČA - KULTURNI DOM VELIKA LOKA«**

Dela po tej pogodbi obsegajo vsa dela po ponudbi izvajalca z dne \_\_\_\_\_\_\_\_\_\_\_\_\_\_, ki je sestavni del te pogodbe. Dela se izvedejo v skladu s tehničnimi in okoljskimi specifikacijami naročnika.

Pri izvedbi investicije mora izvajalec predvideti vse potrebne ukrepe za varnost na gradbiščih, ukrepe za čim bolj nemoten potek del in uporabo igrišča ter zagotoviti varnost delavcev in mimoidočih.

V primeru, da izvajalec sodeluje s podizvajalci, izvajalec jamči za delo izbranih podizvajalcev oz. zunanjih sodelavcev ter prevzema polno odgovornost za izvedbo celotnega pogodbenega dela.

1. člen

Izvajalec se obvezuje, da bo vsa dela izvedel skladno s pogoji, ki so bili določeni po zbiranju ponudb naročnika in v razpisni dokumentaciji objavljeni na spletni strani Občine Trebnje dne \_\_\_\_\_\_\_\_\_\_\_\_\_\_\_\_\_\_\_\_\_\_\_\_ ter v skladu s svojo ponudbo z dne \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**POGODBENA VREDNOST**

1. člen

Pogodbena vrednost naročila znaša \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EUR(brez DDV) oziroma EUR\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EUR(z DDV).

Cene iz ponudbe z dne 3. 5. 2016 so fiksne in veljajo do konca izvedbe del po tej pogodbi.

1. člen

Če so za izvršitev te pogodbe potrebna dodatna dela, ki jih izvajalec ob oddaji ponudbe ni mogel predvideti, mora o tem takoj pisno obvestiti naročnika in mu ob tem dostaviti tudi predračun teh del.

Izvajalec ne sme začeti izvajati dodatnih del, ki niso opredeljena s to pogodbo, brez predhodnega soglasja naročnika.

**POGODBENI ROKI**

1. člen

Izvajalec se obvezuje, da bo naročilo izvedel do\_\_\_\_\_\_\_\_\_\_\_\_\_\_\_\_\_\_\_\_\_.

Če izvajalec iz objektivnih razlogov ne more pravočasno izvršiti pogodbenih obveznosti, je o tem dolžan obvestiti naročnika takoj po nastanku teh razlogov in prositi za njegovo primerno podaljšanje. Podaljšanje pogodbenega roka je mogoče le pred njegovim potekom.

Pogodbeno dogovorjeni rok se lahko podaljša izključno in samo v primeru, da tako odloči naročnik.

Sprememba izvedbenega roka mora biti dogovorjena v pisni obliki.

**OBVEZNOSTI IZVAJALCA**

1. člen

Izvajalec se zavezuje za naročnika izvesti dela iz 2. člena te pogodbe.

Izvajalec se zavezuje, da bo delo opravil strokovno, vestno, kvalitetno, v skladu s to pogodbo, razpisnimi pogoji, tehničnimi in okoljskimi specifikacijami, veljavnimi predpisi in pravili stroke, ob sodelovanju ter upoštevanju zahtev naročnika.

Izvajalec se zavezuje pristopiti k izvedbi del takoj po podpisu te pogodbe s strani obeh pogodbenih strank in dela dokončati najkasneje do \_\_\_\_\_\_\_\_\_\_\_\_\_\_\_\_\_\_\_. Če izvajalec ne začne z deli v pogodbeno ali naknadno določenem roku, sme naročnik oddati dela v celoti ali delno drugemu izvajalcu. Vse morebitne višje stroške, vključno pogodbeno kazen in škodo, ki s tem nastane, trpi izvajalec del te pogodbe. Enako sme ukrepati naročnik, če izvajalec neupravičeno prekine ali ustavi dela.

Izvajalec se zavezuje, da bo vodil knjigo gradbeni dnevnik in knjigo obračunskih izmer, ki morajo biti podpisane s strani naročnika in izvajalca.

Izvajalec se zavezuje, da bo vso dokumentacijo vključno z računovodskimi in knjigovodskimi evidencami v zvezi z investicijo, ki je predmet te pogodbe, hranil in vodil ločeno. Izvajalec mora voditi vso predpisano dokumentacijo ter zagotavljati ustrezno revizijsko sled, upoštevati zahteve v zvezi s hrambo dokumentacije, kot je to navedeno v naslednjem odstavku tega člena ter zagotoviti vpogled v dokumentacijo in jo posredovati naročniku.

Izvajalec se zavezuje vso dokumentacijo iz prejšnjega odstavka tega člena hraniti najmanj toliko let kot je garancijska doba in še dve (2) leti po zaključku pogodbenih obveznosti kot dokazila za potrebe bodočih preverjanj.

Izvajalec se zavezuje odpraviti vso škodo tretji osebi oz. škodo na predmetih in objektih v lasti tretjih oseb na lastne stroške (po 32. členu Zakona o graditvi objektov (Uradni list RS, št. 102/04 – uradno prečiščeno besedilo, 14/05 – popr., 92/05 – ZJC-B, 93/05 – ZVMS, 111/05 – odl. US, 126/07, 108/09, 61/10 – Zrud-1, 20/11 – odl. US, 57/12, 101/13 – ZdavNepr, 110/13 in 19/15)).

1. člen

Izvajalec je dolžan za potrebe investicije dobaviti ves potreben material, vso opremo ter proizvode, ki so določeni s tehničnimi in okoljskimi specifikacijami naročnika in skladno s svojo ponudbo z dne \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. člen

V zavarovanje dobre izvedbe pogodbenih obveznosti in dokončanje prevzetega dela v pogodbenem roku, se izvajalec zavezuje ob podpisu pogodbe izročiti pooblaščenemu predstavniku naročnika menico z menično izjavo v višini najmanj 10 % pogodbene vrednosti.

Menico za dobro izvedbo pogodbenih obveznosti naročnik unovči, če izvajalec svojih obveznosti do naročnika ne izpolni skladno s pogodbo, v dogovorjeni kvaliteti, količini ali roku.

Naročnik lahko unovči polno vrednost menice za dobro izvedbo pogodbenih obveznosti samo v primeru, če izvajalec na njegov pisni poziv za odpravo napak, ki so nastale po izvajalčevi krivdi, teh ni odpravil v dogovorjenem roku.

**OBVEZNOSTI NAROČNIKA**

1. člen

Naročnik se obvezuje, da bo:

* tekoče obveščal izvajalca o vseh spremembah in novo nastalih situacijah, ki bi lahko vplivale na izvajanje prevzetih del;
* dajal vsa potrebna pojasnila v zvezi z morebitnimi vprašanji izvajalca, ki se nanašajo na predmet te pogodbe ter pravočasno sprejemal odločitve zaradi zagotavljanja izvedbenih rokov;
* dajal izvajalcu vse ostale potrebne podatke vezane na investicijo;
* dajal izvajalcu na razpolago vse potrebno za izvajanje pogodbenih del, če je na območju investicije to mogoče; stroški priklopa in porabe gredo v breme izvajalca;
* izpolnjeval svoje finančne obveznosti;
* nudil vso potrebno dokumentacijo in
* sodeloval z izvajalcem s ciljem, da se prevzeta dela izvršijo pravočasno in v obojestransko zadovoljstvo.

1. člen

Če naročnik ugotovi, da izvedena pogodbenega dela ne ustrezajo pogodbenim zahtevam in so v nasprotju s predpisi v skladu s katerimi je potrebno izvesti pogodbeno delo, lahko brez obveznosti razdre pogodbo.

**NAČIN PLAČILA**

1. člen

Sredstva za izvedbo javnega naročila po tej pogodbi v višini \_\_\_\_\_\_\_\_\_\_\_\_\_\_\_\_\_\_ EUR (z DDV) so zagotovljena v proračunu Občine Trebnje za leto 2016 na proračunski postavki

1. člen

Izvajalec bo izvedene količine del obračunal po zaključku del oziroma na podlagi končnega obračuna del potrjenega s strani nadzora naročnika.

Pogodbene cene so fiksne. Izvajalec ni upravičen do podražitev.

K računu morajo biti priloženi dokumenti, ki omogočajo nadzor nad izvršenimi deli in so podlaga za njegovo izstavitev. Pri izstavitvi računa se mora izvajalec sklicevati na številko pogodbe.

Izvajalec je račun dolžan izstaviti najkasneje **v roku 15 dni** po uspešni primopredaji izvedenih del naročniku, razen če se naročnik in izvajalec ne dogovorita drugače.

1. člen

Predstavnik naročnika mora na podlagi pregleda opravljenih del iz te pogodbe izstavljen račun potrditi ali zavrniti.

Sporni račun mora naročnik z zavrnitvijo vrniti izvajalcu. Šele čas, ko prejme naročnik popravljen račun v skladu z razlogi za zavrnitev, šteje za dan prejema računa.

Naročnik je dolžan izstavljen račun, ki ga bo predhodno potrdil predstavnik naročnika, poravnati 30. dan po uradnem prejemu pravilno izstavljenega računa na transakcijski račun izvajalca številka ­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Če naročnik izpodbija del zneska, ki je zaračunan, je dolžan plačati nesporni del zneska.

V kolikor naročnik računa ne bo plačal v dogovorjenem roku, ima izvajalec pravico obračunati zamudne obresti skladno z zakonom.

**POGODBENA KAZEN IN ŠKODA**

1. člen

Če se izvajalec po svoji krivdi pri izvedbi del ne drži s to pogodbo dogovorjenih rokov, sme naročnik za vsak dan zamude zahtevati plačilo pogodbene kazni v višini 0,2 % od vrednosti pogodbenih del. Višina zamudne kazni je omejena na 10 % skupne pogodbene vrednosti naročila z DDV.

1. člen

Če naročniku zaradi zamude izvajalca z izvedbo del nastane škoda, ki presega vrednost pogodbene kazni iz prejšnjega člena, ima naročnik pravico do povrnitve vse škode nad zneskom pogodbene kazni.

Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

**IZROČITEV IN PREVZEM DEL**

1. člen

Izvajalec je dolžan o datumu dokončanja del obvestiti naročnika in ga pozvati na prevzem del.

Naročnik je dolžan takoj po obvestilu izvajalca začeti s postopkom za izvedbo pregleda in prevzema del.

O dokončanju in prevzemu del pri investiciji, ki je predmet te pogodbe, sestavijo pooblaščeni predstavniki vseh pogodbenih strank primopredajni zapisnik, v katerem natančno ugotovijo predvsem:

* ali izvedena dela ustrezajo določilom te pogodbe, veljavnim zakonskim predpisom in pravilom stroke;
* datume začetka in končanja del ter datum prevzema del;
* kakovost izvedenih del in pripombe naročnika v zvezi z njo in
* morebitna odprta, med predstavniki pogodbenih strank sporna vprašanja tehnične narave.

Dokončen prevzem izvedenih del se opravi po uspešnem pregledu naročnika (tj. pregled brez pripomb in zadržkov).

Če se naročnik v roku osmih (8) dni ne odzove pozivu izvajalca naj prevzame dela, sestavi izvajalec prevzemni zapisnik v njegovi odsotnosti.

Z dnem izročitve zapisnika naročniku nastopijo pravne posledice povezane z izročitvijo in prevzemom del.

Če katerakoli od pogodbenih strank brez utemeljenega razloga ne želi in ne sodeluje pri izdelavi končnega obračuna, ga sme izdelati druga pogodbena stranka v njegovi odsotnosti.

Ob primopredaji del mora izvajalec izročiti naročniku vso dokumentacijo v zvezi z investicijo.

1. člen

Če pogodbeni stranki s primopredajnim zapisnikom ugotovita, da mora izvajalec določena dela dokončati, popraviti ali jih takoj ponovno izvesti, pa tega ne stori, sme naročnik dela naročiti drugemu izvajalcu, ki jih le-ta izvede na račun izvajalca te pogodbe.

Naročnik si v takem primeru zaračuna 5 % pribitek za kritje svojih režijskih stroškov.

V kolikor bi bile ugotovljene pri delih ali izdelkih izvajalca take pomanjkljivosti, ki jih ni mogoče popraviti ali odstraniti oziroma bi bila odprava povezana z nesorazmerno visokimi stroški, ima naročnik izbirno pravico, da zahteva novo izdelavo oziroma nove proizvode ali pa da sorazmerno zniža vrednost teh del ali izdelkov kot odbitek pri kvaliteti.

**GARANCIJSKI ROKI**

1. člen

Izvajalec se obvezuje, da bo pri izvedbi prevzetih del uporabljal kvalitetne materiale in opremo ter vsa dela izvršil kvalitetno v skladu z veljavnimi predpisi ter strokovnimi normami.

Izvajalec je dolžan od začetka izvajanja del do njihove izročitve primerno čuvati izvršena dela ter material pred poškodbami, propadanjem in uničenjem. Odgovornost za poškodbe, okvare in uničenja, ki bi se pojavila na delih izvajalca in materialih zaradi njegove krivde, nosi do dokončnega prevzema teh del izvajalec sam.

1. člen

Izvajalec nudi za izvedena dela in vgrajen material garancijski rok najmanj pet (5) let od dneva uspešnega pregleda in dokončnega prevzema izvedenega dela, ki je predmet te pogodbe.

Garancijski rok mora biti razviden tudi iz dokumentacije, ki jo je izvajalec dolžan naročniku izročiti ob dokončnem prevzemu izvedenega dela, ki je predmet te pogodbe.

Izvajalec je dolžan v garancijskem roku odpraviti vse pomanjkljivosti, vidne in nevidne, ki so nastale kot posledica slabe kvalitete del, materiala ali opreme in za ta dela nima pravice plačila. Če izvajalec ne odpravi napak v dogovorjenem roku, jih je po načelu dobrega gospodarja upravičen odpraviti naročnik na račun izvajalca. Naročnik si v takem primeru zaračuna 5 % pribitek za kritje svojih režijskih stroškov.

**ODSTOP OD POGODBE**

1. člen

Naročnik lahko odstopi od pogodbe, v kolikor nastopi katera izmed spodaj navedenih okoliščin:

* če izvajalec po pisnem pozivu naročnika in naknadnem, največ sedem (7) dnevnem roku, z deli ne začne ali jih ob morebitni prekinitvi ne nadaljuje;
* če izvajalec po svoji krivdi zamuja z deli več kot deset (10) dni;
* če po krivdi izvajalca nastane zamuda, ki ima za posledico večjo materialno škodo;
* če ga nadzorni organ že tekom investicije opozori, da izvajalec dela nekvalitetno in v nasprotju s pravili stroke ali če izvajalec dela izvaja na način, da ogroža varnost delavcev in mimoidočih.

1. člen

Izvajalec lahko odstopi od pogodbe, če:

* naročnik ne izpolnjuje svojih pogodbenih obveznosti;
* mu naročnik, tudi po naknadno postavljenem roku, ki ne more biti krajši od osem (8) delovnih dni, ne posreduje navodil v zvezi z njegovimi vprašanji, ki so bistvena za izvedbo del;
* pride izvajalec v položaj, da ni več sposoben opraviti pogodbenih del.

1. člen

Odpoved pogodbe mora biti v vsakem primeru pisna. V odpovedi mora biti točno navedeno, na podlagi česa se pogodba odpoveduje.

Če pride do prekinitve pogodbe po krivdi izvajalca, naročnik nima nobenih finančnih obveznosti, ne glede na obseg opravljenih del.

**VARSTVO PRI DELU IN VARNOST NA GRADBIŠČU**

1. člen

Skrb in odgovornost za izpolnjevanje ukrepov varstva pri delu in tehnične zaščite svojih delavcev prevzame izvajalec sam. Izvajalec se obvezuje in prevzema odgovornost, da bo vsa dela izvajal v skladu z veljavnimi predpisi in splošnimi načeli varstva pri delu. Izvajalec je dolžan upoštevati tudi vse predpise, ki urejajo področje delovnih razmerij.

1. člen

Izvajalec je dolžan ves čas izvajanja del zagotavljati varnost vseh mimoidočih in ustrezno zavarovati gradbišče.

**PREDSTAVNIKI POGODBENIH STRANK**

1. člen

Pooblaščeni predstavnik naročnika po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pooblaščeni predstavnik izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**POSLOVNA SKRIVNOST**

1. člen

Podatki iz te pogodbe kot tudi dokumentacija, ki se nanaša na to pogodbo in njegovo izvajanje, se štejejo za poslovno skrivnost, razen podatkov, ki se v skladu z veljavnimi predpisi štejejo za javne.

Izvajalec se zavezuje kot poslovno skrivnost varovati vse informacije, dokumente in druge podatke v zvezi z naročnikom, za katere je izvedel pri izvrševanju te pogodbe in se zavezuje, da jih ne bo sporočil tretjim osebam ali da jih kakor koli ne bo uporabil naprej.

Obveznost varovanja poslovne skrivnosti se nanaša tako na čas izvrševanja te pogodbe, kot tudi za čas po tem, razen če se pogodbeni stranki ne dogovorita drugače.

V primeru kršitve določb o varovanju poslovne skrivnosti je izvajalec naročniku odškodninsko odgovoren za vso škodo.

.

**PROTIKORUPCIJSKA KLAVZULA**

1. člen

V primeru, da se ugotovi, da je izvedba javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je pogodba nična.

Naročnik bo v primeru ugotovitve o domnevnem obstoju dejanskega stanja iz prejšnjega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

**REŠEVANJE SPOROV**

1. člen

Pogodbeni stranki bosta morebitne spore nastale pri izvrševanju te pogodbe reševali sporazumno, v nasprotnem primeru bo o sporu odločalo stvarno pristojno sodišče po sedežu naročnika po pravu Republike Slovenije.

**DRUGE DOLOČBE**

1. člen

Vsaka pogodbena stranka lahko kadarkoli predlaga spremembe ali dopolnitve pogodbe, ki se dogovorijo in uredijo pisno v obliki aneksov k tej pogodbi.

Za pogodbena razmerja, ki niso urejena s to pogodbo, se uporabljajo določila Obligacijskega zakonika.

1. člen

Pogodba stopi v veljavo z dnem podpisa zadnje od obeh pogodbenih strank in s predložitvijo instrumenta finančnega zavarovanja.

Pogodbene obveznosti so zaključene takrat, ko potečejo garancijski roki in so odpravljene vse morebitne napake, ki so ugotovljene v garancijskem roku.

1. člen

Pogodba je sestavljena in podpisana v štirih (4) enakih izvodih, od katerih prejme vsaka od pogodbenih strank po dva (2) izvoda.

|  |  |  |
| --- | --- | --- |
| Številka: |  | Številka: |
| Datum: |  | Datum: |
| IZVAJALEC |  | NAROČNIK |
|  |  | Občina Trebnje |
|  |  | Alojzij Kastelic |